b'\n_START_ARTICLE_\nKaiga kjernekraftverk\n_START_PARAGRAPH_\nKaiga kjernekraftverk er et kjernekraftverk som produserer elektrisk kraft i India. Det ligger ved Kaiga i Uttara Kannada i den indiske delstaten Karnataka. Kjernekraftverket har v\xc3\xa6rt i drift siden mars 2000, men utbygging startet allerede i 1989. Det har tre aktive reaktorer. I tillegg er en fjerde reaktor under utbygging. Hver reaktor har en effekt p\xc3\xa5 om lag 220 MW, og det betyr at den maksimale effekten vil v\xc3\xa6re p\xc3\xa5 rundt 880 MW n\xc3\xa5r den fjerde reaktoren st\xc3\xa5r ferdig og er operativ.'